**Róisín i nGaillimh**

**Léigh an ríomhphost thíos. Ansin, léigh na ráitis agus cuir ciorcal timpeall A, B nó C i ngach cás.**

1. **Ar dtús, an cuimhin leat an foclóir seo sa chiorcal? Cuir gach focal in abairt, ó bhéal. Bí ag obair le do pháirtnéir.**

Hi a Mháire,

An raibh deireadh seachtaine deas agat? Tá mé féin agus triúr de na páistí anseo i dteach mo chara Áine i nGaillimh do na laethanta saoire. Tá gach rud go breá, ach bhí Pól san otharlann Dé Máirt. An créatúr - bhí sé ag imirt peile le páistí eile sa pháirc agus thit sé agus ghortaigh sé a chos agus a lámh. Buíochas le Dia - níor bhris sé aon rud. Chuaigh mé go dtí an dochtúir leis ar dtús agus ansin go dtí an otharlann. Tá sé níos fearr inniu.

Seachas sin, tá an t-ádh orainn go bhfuil teach mór ag Áine - tá ceithre sheomra codlata aici agus tá spás ann dúinn ar fad. Tá an aimsir go deas agus tá áiseanna maithe sa bhaile do pháistí. Tá linn snámha ann agus is maith le hAoife agus Nóirín a bheith ag snámh.

Tá Áine ag súil le páiste i gceann cúpla seachtain. Tá sí an-tuirseach faoi láthair agus mar sin, déanaimid an dinnéar di gach oíche agus téimid go dtí an bhialann áitiúil anois is arís chomh maith. Tá an bhialann Fhrancach atá anseo an-deas. Chomh maith leis sin, téimid ag siúl gach tráthnóna agus anois is arís féachaimid ar scannán ar an teilifís. Tá saol breá againn!

Tá súil agam go bhfuil tú féin, Pádraig agus na páistí go maith – beimid ar ais i mBaile Átha Cliath Dé hAoine. Ar mhaith leat dul le haghaidh caife liom Dé Sathairn?

Slán go fóill,

Róisín

1. **Cuir ciorcal timpeall A, B nó C i ngach cás.**
2. Tá Róisín agus na páistí ag fanacht lena deirfiúr i nGaillimh.

A Fíor B Bréagach C Ní deirtear

1. Ghortaigh mac Róisín é féin nuair a bhí sé ag imirt peile.

A Fíor B Bréagach C Ní deirtear

1. Thug athair Phóil go dtí an otharlann é.

A Fíor B Bréagach C Ní deirtear

1. Tá Áine ag súil le páiste.

A Fíor B Bréagach C Ní deirtear

1. Tá clann ag Máire.

A Fíor B Bréagach C Ní deirtear

1. Pádraig an t-ainm atá ar fhear céile Róisín.

A Fíor B Bréagach C Ní deirtear

1. Is maith le Róisín an bhialann Fhrancach ach tá sí ródhaor.

A Fíor B Bréagach C Ní deirtear

1. Breathnaíonn siad ar scannáin gach oíche.

A Fíor B Bréagach C Ní deirtear

1. Ba mhaith le Róisín casadh le Máire Dé Sathairn.

A Fíor B Bréagach C Ní deirtear

1. Tá an abairt seo sa ríomhphost thuas:

*Tá súil agam go bhfuil tú féin, Pádraig agus na páistí go maith.*

Cad is brí leis an abairt seo? Déan iarracht Gaeilge a chur ar na habairtí seo a leanas.

1. I hope you are better.
2. I hope you are well.
3. I hope you are not sick.
4. I hope you are not too bad.

**Treoracha don mhúinteoir**

**Róisín i nGaillimh Léitheoireacht**

**Le múineadh**

Comhbhá a léiriú le duine, a rá nach bhfuil sé ag mothú go maith agus eolas a thabhairt faoi thinneas nó faoi ghortú.

**Moltaí**

1. Tabhair cóip den bhileog **Róisín i nGaillimh**, do gach foghlaimeoir.

* Léigh na treoracha atá ag barr na bileoige leo, lena chinntiú go dtuigeann siad cad é go díreach atá le déanamh.
* Iarr ar na foghlaimeoirí tabhairt faoi cheist **1** atá ag barr na bileoige ar dtús. Roinn an rang i mbeirteanna. Tá cuid den fhoclóir a thiocfaidh chun cinn sa ríomhphost sa chiorcal. Caithfidh siad iarracht a dhéanamh an foclóir sin a chur in abairtí. Téigh timpeall an ranga ag éisteacht leo agus ceartaigh aon bhotúin a thugann tú faoi deara, go hairithe ó thaobh struchtúir agus foghraíochta de.
* Ceartaigh an ghníomhaíocht trí iarraidh ar ghrúpaí éagsúla abairt amháin a rá os comhair an ranga.
* Ansin, iarr ar na foghlaimeoirí an ríomhphost a léamh. Abair leo gan a bheith buartha muna dtuigeann siad gach focal. Ba cheart dóibh iarracht a dhéanamh buille faoi thuairim a thabhairt má bhíonn focal nó dhó ann nach dtuigeann siad.
* Nuair a bheidh siad críochnaithe, léifidh siad na ráitis **1-9** agus cuirfidh siad ciorcal timpeall A, B nó C chun an freagra cuí a léiriú.
* Iarr orthu a gcuid freagraí a phlé leis an duine atá in aice leo sula ndéanann tusa an ghníomhaíocht a cheartú.
* Agus tú ag ceartú na gníomhaíochta, d’fhéadfá iarraidh ar an rang na ráitis atá bréagach a cheartú.
* Ansin, léigh na treoracha a bhaineann le ceist **3** leis na foghlaimeoirí.
* Tá an abairt: *Tá súil agam go bhfuil tú féin, Pádraig agus na páistí go maith*. sa ríomhphost. Tabhair cúpla soicind dóibh tuiscint a fháil ar bhrí na habairte. Abair cúpla sampla eile: *Tá súil agam go bhfuil tú go breá*. *Tá súil agam go bhfuil tú ar fheabhas*.
* Iarr ar chúpla foghlaimeoir samplaí eile a chumadh ó bhéal.
* Roinn an rang i mbeirteanna agus iarr orthu Gaeilge a chur ar na habairtí Béarla. Iarr orthu é a dhéanamh le chéile ó bhéal ar dtús agus ansin iarr orthu na habairtí a scríobh síos.
* Téigh timpeall an ranga ag cabhrú leo más gá, agus ag éisteacht leo. Ceartaigh aon bhotúin a thugann tú faoi deara. Léigh a gcuid oibre agus ceartaigh aon bhotúin a thugann tú faoi deara.
* Ceartaigh an ghníomhaíocht ina hiomláine, trí iarraidh ar fhoghlaimeoirí éagsúla na habairtí a léamh amach as Gaeilge.

Moltar na gníomhaíochtaí seo a nascadh leis an mbileog **Tá mé tinn! (Scríbhneoireacht)** nóleis an ngníomhaíocht **An dochtúir nó an t-othar?** sna gníomhaíochtaí **An Banc Teanga.**

**Freagraí**

1. B
2. A
3. B
4. A
5. A
6. B
7. C
8. B
9. A